ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନୂତନ ମନ୍ତ୍ରୀମାନଙ୍କ ପାଇଁ ରାଜ୍ୟସଭାରେ ପ୍ରଧାନମନ୍ତ୍ରୀ ମୋଦୀଙ୍କ ସ୍ୱାଗତ ବକ୍ତବ୍ୟ
ଆଦରଣୀୟ ସଭାପତି ମହୋଦୟ,
ଆପଣ ମୋତେ ମନ୍ତ୍ରିମଣ୍ଡଳର ନୂତନ ସଦସ୍ୟମାନଙ୍କୁ ଏହି ସଦନ ସହିତ ପରିଚିତ କରାଇବାର ଆଦେଶ ଦେଇଛନ୍ତି।
ଆଜି ହେଉଛି ଏକ ଏଭଳି ଅବସର ଯେ ସଦନରେ ଦେଶର, ଗାଁର କୃଷକ ପୃଷ୍ଟଭୂମି ଥିବା ପରିବାରର ପିଲା ଆଜି ମନ୍ତ୍ରୀ ହୋଇଛନ୍ତି, ସମ୍ମାନୀୟ ସଦନରେ ତାଙ୍କର ପରିଚୟ ଦେବା ସମୟରେ କିଛି ଲୋକଙ୍କୁ ବହୁତ କଷ୍ଟ ହେଉଛି।
ଆଜି ଏହି ସଦନରେ ଯେଉଁ ମହିଳାମାନେ ମନ୍ତ୍ରୀ ହୋଇଛନ୍ତି, ସେମାନଙ୍କର ପରିଚୟ ହେଉଛି। ତାହା ହେଉଛି କିଭଳି ମହିଳା ବିରୋଧୀ ମାନସିକତା ଯେ, ଯେଉଁ କାରଣରୁ ଏହି ସଦନରେ ସୋମନଙ୍କର ନାମ ମଧ୍ୟ ଶୁଣିବା ପାଇଁ ପ୍ରସ୍ତୁତ ନୁହେଁ, ସେମାନଙ୍କ ପରିଚୟ ମଧ୍ୟ କରାଇବାକୁ ପ୍ରସ୍ତୁତ ନୁହେଁ।
ମାନନୀୟ ସଭାପତି ମହୋଦୟ,
ବହୁତ ବଡ଼ ସଂଖ୍ୟାରେ ଜନଜାତିର ଆମର ସାଂସଦ ସାଥୀ ମନ୍ତ୍ରୀ ହୋଇଛନ୍ତି। ଆମର ଆଦିବାସୀଙ୍କ ପ୍ରତି ଏଭଳି କ’ଣ ଏମାନଙ୍କ ପ୍ରତି ରୋଷର ଭାବନା ଅଛି ଯେ, ସେମାନେ ଆଦିବାସୀ ମନ୍ତ୍ରିମାନଙ୍କର ପରିଚୟ ଏହି ସମ୍ମାନୀୟ ସଦନରେ ହେଉ, ଏହା ମଧ୍ୟ ଏମାନଙ୍କୁ ପସନ୍ଦ ଆସୁ ନାହିଁ।
ମାନନୀୟ ସଭାପତି ମହୋଦୟ,
ଏହି ସଦନରେ ବହୁତ ବଡ଼ ସଂଖ୍ୟାରେ ଦଳିତ ମନ୍ତ୍ରିମାନଙ୍କର ପରିଚୟ ହେଉଛି। ଦଳିତ ସମାଜକ ପ୍ରତିନିଧିମାନଙ୍କର ନାମ ଶୁଣିବାକୁ ଏମାନେ ପ୍ରସ୍ତୁତ ନୁହନ୍ତି। ଏହା ହେଉଛି କିଭଳିି ମାନସିକତା ଯେ ଦଳିତଙ୍କ ଗୌରବ କରିବାକୁ ପ୍ରସ୍ତୁତ ନୁହନ୍ତି, ଆଦିବାସୀମାନଙ୍କର ଗୌରବ କରିବାକୁ ପ୍ରସ୍ତୁତ ନୁହନ୍ତି, କୃଷକଙ୍କ ପୁଅମାନଙ୍କର ଗୌରବ କରିବାକୁ ପ୍ରସ୍ତୁତ ନୁହନ୍ତି। ଏହା ହେଉଛି କିଭଳି ମାନସିକତା ଯେଉଁମାନେ ମହିଳାମାନଙ୍କର ଗୌରବ କରିବାକୁ ପ୍ରସ୍ତୁତ ନୁହନ୍ତି। ଏହି ପ୍ରକାରର ବିକୃତ ମାନସିକତା ପ୍ରଥମଥର ପାଇଁ ସଦନ ଦେଖୁଛି।
ମାନନୀୟ ସଭାପତି ମହୋଦୟ,
ଆପଣ ପରିଚୟ କରିବା ପାଇଁ ଯେଉଁ ସୁଯୋଗ ଦେଲେ ଏଥିପାଇଁ ମୁଁ ଆପଣଙ୍କୁ କୃତଜ୍ଞତା ଜଣାଉଛି, କିନ୍ତୁ ମାନନୀୟ ସଭାପତି ମହୋଦୟ, ମନ୍ତ୍ରିମଣ୍ଡଳରେ ନବନିଯୁକ୍ତ ସଦସ୍ୟମାନଙ୍କୁ ରାଜ୍ୟସଭାରେ ଏହାକୁ ସ୍ୱାଗତ ଭାବେ ବିବେଚନା କରାଯାଉ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
“ସାମୁଦ୍ରିକ ନିରାପତ୍ତା ବୃଦ୍ଧି: ଅନ୍ତରାଷ୍ଟ୍ରୀୟ ସହଯୋଗର ଏକ ପ୍ରସଙ୍ଗ” ଉପରେ ଆୟୋଜିତ ହେବାକୁ ଥିବା ମିଳିତ ଜାତିସଂଘ ନିରାପତ୍ତା ପରିଷଦ ଉଚ୍ଚସ୍ତରୀୟ ବୈଠକରେ ଅଧ୍ୟକ୍ଷତା କରିବେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମିଳିତ ଜାତିସଂଘ ନିରାପତ୍ତା ପରିଷଦ ପକ୍ଷରୁ “ସାମୁଦ୍ରିକ ନିରାପତ୍ତା ବୃଦ୍ଧି: ଅନ୍ତରାଷ୍ଟ୍ରୀୟ ସହଯୋଗର ଏକ ପ୍ରସଙ୍ଗ” ଉପରେ ଆୟୋଜିତ ହେବାକୁ ଥିବା ଉଚ୍ଚସ୍ତରୀୟ ବୈଠକରେ ଅଧ୍ୟକ୍ଷତା କରିବେ । ଏହି ବୈଠକ ଅଗଷ୍ଟ ୯ ତାରିଖ ଦିନ ଭାରତୀୟ ସମୟ ଅପରାହ୍ନ ୫.୩୦ ମିନିଟ ସମୟରେ ଭିଡିଓ କନଫରେନ୍ସିଂ ଜରିଆରେ ଆୟୋଜିତ ହେବ ।
ଏହି ଉଚ୍ଚସ୍ତରୀୟ ବୈଠକରେ ମିଳିତ ଜାତିସଂଘ ନିରାପତ୍ତା ପରିଷଦର ସଦସ୍ୟଭୁକ୍ତ ଅନେକ ରାଷ୍ଟ୍ର ଓ ଶାସନ ମୁଖ୍ୟ ଅଂଶଗ୍ରହଣ କରିବାର ଆଶା କରାଯାଉଛି । ବୈଠକରେ ଜାତିସଂଘ ବ୍ୟବସ୍ଥା ଏବଂ ଏହାର ପ୍ରମୁଖ କ୍ଷେତ୍ରୀୟ ସଂଗଠନ ପକ୍ଷରୁ ଏକ ଉଚ୍ଚସ୍ତରୀୟ ତଥ୍ୟ ସୂଚନା ଉପସ୍ଥାପନ କରାଯିବ । ଏହି ମୁକ୍ତ ଆଲୋଚନାରେ ସାମୁଦ୍ରିକ ଅପରାଧ ଓ ନିରାପତ୍ତା ପ୍ରତି ଥିବା ବିପଦକୁ କିଭଳି ଭାବେ ପ୍ରତିହତ କରାଯାଇପାରିବ ଏବଂ ସାମୁଦ୍ରିକ ନିରାପତ୍ତା ବ୍ୟବସ୍ଥାକୁ କିପରି ସୁଦୃଢ଼ କରାଯାଇପାରିବ ତାହା ଉପରେ ପ୍ରାଧାନ୍ୟ ଆରୋପ କରାଯିବ ।
ଜାତିସଂଘ ନିରାପତ୍ତା ପରିଷଦରେ ଇତି ପୂର୍ବରୁ ସାମୁଦ୍ରିକ ନିରାପତ୍ତା ତଥା ସାମୁଦ୍ରିକ ଅପରାଧକୁ ନିୟନ୍ତ୍ରଣ କରିବା ଦିଗରେ ବିଭିନ୍ନ ପ୍ରସଙ୍ଗ ଉପରେ ଆଲୋଚନା କରାଯାଇଛି ଏବଂ ପ୍ରସ୍ତାବ ଗୃହୀତ ହୋଇଛି । କିନ୍ତୁ ଜାତିସଂଘ ନିରାପତ୍ତା ପରିଷଦ ଇତିହାସରେ ପ୍ରଥମ ଥର ପାଇଁ ସାମଗ୍ରିକ ଭାବେ ଏବଂ ନିର୍ଦ୍ଦିଷ୍ଟ ଭାବେ ଏହି କାର୍ଯ୍ୟସୂଚୀ ଉପରେ ଏକ ମୁକ୍ତ ଆଲୋଚନାର ଆୟୋଜନ କରାଯାଇଛି । ଯେହେତୁ କୌଣସି ଗୋଟିଏ ନିର୍ଦ୍ଦିଷ୍ଟ ରାଷ୍ଟ୍ର ସାମୁଦ୍ରିକ ନିରାପତ୍ତାର ବିବିଧ ସମସ୍ୟାର ସମାଧାନ କରିବାକୁ ଅକ୍ଷମ, ସେହି ଦୃଷ୍ଟିରୁ ଜାତିସଂଘ ନିରାପତ୍ତା ପରିଷଦ ମାଧ୍ୟମରେ ଏହି ପ୍ରସଙ୍ଗ ଉପରେ ସାମଗ୍ରିକ ଭାବେ ମୁକ୍ତ ଆଲୋଚନା କରାଯିବାର ଆବଶ୍ୟକତା ରହିଛି । ସାମୁଦ୍ରିକ ନିରାପତ୍ତା ନିମନ୍ତେ ଏକ ବ୍ୟାପକ କାର୍ଯ୍ୟକ୍ରମ ଗ୍ରହଣ ଯଥାର୍ଥ ସାମୁଦ୍ରିକ କାର୍ଯ୍ୟକ୍ରମକୁ ସୁରକ୍ଷା ପ୍ରଦାନ କରିବା ସହିତ ଏହାକୁ ସମର୍ଥନ ଯୋଗାଇବ । ଏହା ଫଳରେ ସାମୁଦ୍ରିକ କ୍ଷେତରେ ଥିବା ପାରମ୍ପରିକ ତଥା ଅଣ- ପାରମ୍ପରିକ ବିପଦକୁ ମଧ୍ୟ ଟାଳି ହେବ ।
ଭାରତ ଇତିହାସରେ ସମୁଦ୍ର ବେଶ୍ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଆସିଛି । ସିନ୍ଧୁ ସଭ୍ୟତା କାଳ ଠାରୁ ଆରମ୍ଭ କରି ଅଦ୍ୟାବଧି ଏହାର ଗୁରୁତ୍ୱ ସଭିଏଁ ଅନୁଭବ କରନ୍ତି । ଆମର ସଭ୍ୟତାଗତ ଚିନ୍ତାଧାରା ଆଧାର ଯାହାକି ସମୁଦ୍ରକୁ ସହଭାଗୀ ଶାନ୍ତି ଓ ସମୃଦ୍ଧିର ସାଧନ ଭାବେ ଗ୍ରହଣ କରାଯାଇଛି ସେହି ପ୍ରସଙ୍ଗକୁ ଭାରତ ଉପସ୍ଥାପନ କରିବ । ଏହି ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ “ସାଗର” - ଯାହାକି “ସିକ୍ୟୁରିଟି ଆଣ୍ଡ୍ ଗ୍ରୋଥ୍ ଫର୍ ଅଲ୍ ଇନ୍ ଦି ରିଜିଅନ୍” ୨୦୧୫, ପାଇଁ ସଂକ୍ଷିପ୍ତରେ ନାମକରଣ କରାଯାଇଛି ତାହାକୁ ସମସ୍ତଙ୍କ ସମକ୍ଷରେ ଉପସ୍ଥାପନ କରିବେ । ଏହି ପରିକଳ୍ପନା ମହାସାଗରମାନଙ୍କର ପୋଷଣୀୟ ଉପଯୋଗ ନିମନ୍ତେ ସହଯୋଗଭିତ୍ତିକ ବ୍ୟବସ୍ଥା ଉପରେ ଗୁରୁତ୍ୱ ଆରୋପ କରେ ତଥାର ଏହି କ୍ଷେତ୍ରରେ ଏକ ନିରାପଦ, ସୁରକ୍ଷିତ ତଥା ସୁଦୃଢ଼ ସାମୁଦ୍ରିକ କ୍ଷେତ୍ର ନିମନ୍ତେ ବ୍ୟବସ୍ଥା ପ୍ରଦର୍ଶନ କରେ । ୨୦୧୯ ମସିହାରେ ପୂର୍ବ ଏସିଆ ଶିଖର ସମ୍ମିଳନୀରେ ଏହି ପ୍ରୟାସକୁ ଅଧିକତର ଭାବେ ଭାରତ- ପ୍ରଶାସନ୍ତ ମହାସାଗରୀୟ ମହାସାଗରୀୟ ପ୍ରୟାସ  ଭାବେ ଉପସ୍ଥାପନ କରାଯାଇଥିଲା । ଏଥିରେ ସାମୁଦ୍ରିକ ନିରାପତ୍ତାର ସାତଟି ମୁଖ୍ୟ ପ୍ରସଙ୍ଗ ଉପରେ ପ୍ରାଧାନ୍ୟ ଆରୋପ କରାଯାଇଥିଲା । ସେଥି ମଧ୍ୟରେ ସାମୁଦ୍ରିକ ଇକୋଲୋଜି; ସାମୁଦ୍ରିକ ସମ୍ପଦ; ଦକ୍ଷତା ବିକାଶ ଓ ସମ୍ପଦର ଆବଣ୍ଟନ; ବିପର୍ଯ୍ୟୟ ଆଶଙ୍କା ପ୍ରଶମନ ଓ ପରିଚାଳନା; ବିଜ୍ଞାନ, ପ୍ରଯୁକ୍ତି ଓ ଶୈକ୍ଷିକ ସହଯୋଗ; ଏବଂ ବାଣିଜ୍ୟିକ ସଂଯୋଗ ଓ ସାମୁଦ୍ରିକ ପରିବହନ ।
ଜାତିସଂଘ ନିରାପତ୍ତା ପରିଷଦ ପକ୍ଷରୁ ଆୟୋଜିତ ମୁକ୍ତ ଆଲୋଚନାରେ ଅଧ୍ୟକ୍ଷତା କରିବାରେ ଶ୍ରୀ ନରେନ୍ଦ୍ର ମୋଦୀ ହେଉଛନ୍ତି ପ୍ରଥମ ଭାରତୀୟ ପ୍ରଧାନମନ୍ତ୍ରୀ । ମିଳିତ ଜାତିସଂଘ ନିରାପତ୍ତା ପରିଷଦର ୱେବ୍ସାଇଟ୍ ମାଧ୍ୟମରେ ଏହି କାର୍ଯ୍ୟକ୍ରମକୁ ସିଧାସଳଖ ପ୍ରସାରଣ କରାଯିବ ଏବଂ ଏହାକୁ ଭାରତୀୟ ସମୟ ୧୭୩୦ /୦୮୦୦ ନ୍ୟୁୟର୍କ ସମୟ ଠାରୁ ଦେଖାଯାଇପାରିବ ।
SS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡିସେମ୍ବର ୧୭ରେ ଅଖିଳ ଭାରତୀୟ ମେୟର୍ସ ସମ୍ମିଳନୀ ଉଦଘାଟନ କରିବେ ପ୍ରଧାନମନ୍ତ୍ରୀ
ସମ୍ମିଳନୀର ବିଷୟବସ୍ତୁ: ନୂଆ ସହରାଞ୍ଚଳ ଭାରତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡିସେମ୍ବର ୧୭, ୨୦୨୧ ପୂର୍ବାହ୍ନ ୧୦.୩୦ରେ ବାରଣାସୀ ଠାରେ ନଗର ଉନ୍ନୟନ ବିଭାଗ, ଉତ୍ତର ପ୍ରଦେଶଙ୍କ ଦ୍ୱାରା ଆୟୋଜିତ ଅଖିଳ ଭାରତୀୟ ମେୟର୍ସ ସମ୍ମିଳନୀକୁ ଭିଡିଓ କନଫରେନ୍ସିଂ ମାଧ୍ୟମରେ ଉଦଘାଟନ କରିବା ସହ ସମ୍ବୋଧିତ କରିବେ । ଦେଶର ବିଭିନ୍ନ ରାଜ୍ୟର ମେୟର ଏହି ସମ୍ମିଳନୀରେ ଭାଗ ନେବେ । ଏହି ସମ୍ମିଳନୀର ବିଷୟବସ୍ତୁ ରହିଛି ନୂଆ ସହରାଞ୍ଚଳ ଭାରତ ।
ସହରାଞ୍ଚଳରେ ସୁଗମ ଜୀବନଯାତ୍ରା ସୁନିଶ୍ଚିତ କରିବା ପାଇଁ ପ୍ରଧାନମନ୍ତ୍ରୀ ନିରନ୍ତର ପ୍ରୟାସ ଜାରି ରଖିଛନ୍ତି । ଜୀର୍ଣ୍ଣ ସହରାଞ୍ଚଳ ଭିତ୍ତିଭୂମି ଓ ସୁବିଧାସୁଯୋଗର ଅଭାବ ଭଳି ସମସ୍ୟା ସମାଧାନ ପାଇଁ ସରକାର ଅନେକ ପ୍ରକାର ଯୋଜନା ଓ ଉପକ୍ରମ ଆରମ୍ଭ କରିଛନ୍ତି । ଏସବୁ ପ୍ରୟାସ ଅନ୍ତର୍ଗତ ଉତ୍ତର ପ୍ରଦେଶ ରାଜ୍ୟକୁ ବିଶେଷ ଧ୍ୟାନ ଦିଆଯାଇଛି । ରାଜ୍ୟରେ ବିଶେଷ କରି ବିଗତ ପାଞ୍ଚ ବର୍ଷ ମଧ୍ୟରେ ସହରାଞ୍ଚଳ ଦୃଶ୍ୟପଟ୍ଟରେ ବ୍ୟାପକ ପ୍ରଗତି ଓ ପରିବର୍ତ୍ତନ ଦେଖିବାକୁ ମିଳିଛି ।
ସହରାଞ୍ଚଳ ବିକାଶ କ୍ଷେତ୍ରରେ ଭାରତ ସରକାର ଓ ଉତ୍ତର ପ୍ରଦେଶ ସରକାରଙ୍କ ଗୁରୁତ୍ୱପୂର୍ଣ୍ଣ ଉପଲବ୍ଧିଗୁଡିକୁ ପ୍ରଦର୍ଶିତ କରିବା ପାଇଁ ଡିସେମ୍ବର ୧୭ରୁ ୧୯ ପର୍ଯ୍ୟନ୍ତ ଏକ ପ୍ରଦର୍ଶନୀ ଆୟୋଜିତ ହୋଇଛି ।
ଉତ୍ତର ପ୍ରଦେଶ ମୁଖ୍ୟମନ୍ତ୍ରୀ ଏବଂ କେନ୍ଦ୍ର ଗୃହ ନିର୍ମାଣ ଓ ନଗର ବ୍ୟାପାର ମନ୍ତ୍ରୀ ଏହି ଅବସରରେ ଉପସ୍ଥିତ ରହିବେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ପୁରୁଷ ସ୍ପିଡ୍ ସ୍କେଟିଂ ୩୦୦୦ ମିଟର ରିଲେରେ ବ୍ରୋଞ୍ଜ ପଦକ ମିଳିବାକୁ ନେଇ ପ୍ରଧାନମନ୍ତ୍ରୀଙ୍କ ଖୁସି
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ା ୨୦୨୨ରେ ପୁରୁଷ ସ୍ପିଡ୍ ସ୍କେଟିଂ ୩୦୦୦ ମିଟର ରିଲେରେ ବ୍ରୋଞ୍ଜ ପଦକ ଜିତିଥିବା ଆନନ୍ଦକୁମାର ଭେଲକୁମାର, ସିଦ୍ଧାନ୍ତ ରାହୁଲ କାମ୍ବଲେ ଏବଂ ବିକ୍ରମ ରାଜେନ୍ଦ୍ର ଇନଗାଲେଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ୍ସରେ ପୋଷ୍ଟ କରିଛନ୍ତି:
‘ଟିମୱର୍କର ଅବିଶ୍ୱସନୀୟ ପ୍ରଦର୍ଶନ ଘରକ ଆଉ ଏକ ବ୍ରୋଞ୍ଜ ପଦକ ଆଣିଦେଇଛି!
ପୁରୁଷ ସ୍ପିଡ୍ ସ୍କେଟିଂ ୩୦୦୦ ମିଟର ରିଲେରେ ଆନନ୍ଦକୁମାର ଭେଲକୁମାର, ସିଦ୍ଧାନ୍ତ ରାହୁଲ କାମ୍ବଲେ ଏବଂ ବିକ୍ରମ ରାଜେନ୍ଦ୍ର ଇନଗାଲେ ବ୍ରୋଞ୍ଜ ପାଇଛନ୍ତି ।
ଭାରତ ଅତ୍ୟଧିକ ଆନନ୍ଦିତ ଏବଂ ଏହି ସଫଳତା ପାଇଁ ଗର୍ବିତ!’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହିଳା ୭୬ କିଲୋଗ୍ରାମ କୁସ୍ତିରେ କାଂସ୍ୟପଦକ ବିଜେତା ପୂଜା ସିହାଗଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟଗୋଷ୍ଠୀ କ୍ରୀଡା ୨୦୨୨ରେ ମହିଳା ୭୬ କିଲୋଗ୍ରାମ ବର୍ଗ କୁସ୍ତିରେ କାଂସ୍ୟପଦକ ବିଜେତା କୁସ୍ତିଯୋଦ୍ଧା ପୂଜା ସିହାଗଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଜଣେ ପ୍ରତିଭାବାନ କୁସ୍ତିଯୋଦ୍ଧା ଭାବେ ପୂଜା ସିହାଗ ନିଜ ପାଇଁ ସ୍ୱତନ୍ତ୍ର ସ୍ଥାନ ସୃଷ୍ଟି କରିଛନ୍ତି । ନିଜ ଲଢୁଆ ମନୋଭାବ ପାଇଁ ସେ ଅନେକ ବାଧାବିଘ୍ନ ଅତିକ୍ରମ କରିଛନ୍ତି । ରାଜ୍ୟଗୋଷ୍ଠୀ କ୍ରୀଡା ୨୦୨୨ରେ ସେ କାଂସ୍ୟ ପଦକ ଜିତିଛନ୍ତି । ତାଙ୍କ ଶୁଭେଚ୍ଛା । ଆଗାମୀ ଦିନରେ ସେ ଭାରତକୁ ଗର୍ବିତ କରିବେ ବୋଲି ଦୃଢ ନିଶ୍ଚିତ । ।#Cheer4India”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ଭାରତର ସକ୍ରିୟ କରୋନା ମାମଲା 8,26,740କୁ ହାସ ପାଇଛି; ଯାହା 71 ଦିନ ମଧ୍ୟରେ ସର୍ବନିମ୍ନ ।
ଗତ 24 ଘଣ୍ଟା ମଧ୍ୟରେ ଭାରତର ଦୈନିକ ନୂତନ କରୋନା ମାମଲା ସଂଖ୍ୟା 67,208 ରହିଛି ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 2,84,91,670 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 1,03,570 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
କ୍ରମାଗତ 35 ଦିନ ମଧ୍ୟରେ ଦୈନିକ ନୂତନ କରୋନା ସଂକ୍ରମିତଙ୍କ ସଂଖ୍ୟା ଠାରୁ ଦୈନିକ ସୁସ୍ଥ ରୋଗୀଙ୍କ ସଂଖ୍ୟା ଅଧିକ ହେବାରେ ଲାଗିଛି ।
ସୁସ୍ଥତା ହାର 95.93 ପ୍ରତିଶତକୁ ବୃଦ୍ଧି ପାଇଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 3.99 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 3.48 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 10 ଦିନ ମଧ୍ୟରେ ଏହା 5 ପ୍ରତିଶତ ତଳେ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 38.52 କୋଟି ପରୀକ୍ଷା କରାଯାଇଛି ।
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ଏପର୍ଯ୍ୟନ୍ତ ମୋଟ 26.55 କୋଟି ଡୋଜ ଟୀକା ଦିଆଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ମହିଳା ତୀରନ୍ଦାଜ କମ୍ପାଉଣ୍ଡ ଟିମ୍ ପ୍ରତିଯୋଗିତାରେ ସ୍ୱର୍ଣ୍ଣ ହାସଲ ପାଇଁ ପ୍ରଧାନମନ୍ତ୍ରୀଙ୍କ ଖୁସି
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ା ୨୦୨୨ରେ ମହିଳା ତୀରନ୍ଦାଜ କମ୍ପାଉଣ୍ଡ ଟିମ୍ ପ୍ରତିଯୋଗିତାରେ ସ୍ୱର୍ଣ୍ଣ ଜିତିଥିବା ଜ୍ୟୋତି ସୁରେଖା ଭେନ୍ନମ, ପରନୀତ କୌର ଏବଂ ଆଦିତି ଗୋପୀଚାନ୍ଦଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଭାରତୀୟ ମହିଳା ତୀରନ୍ଦାଜମାନେ କମ୍ପାଉଣ୍ଡ ଟିମ୍ ଇଭେଣ୍ଟରେ ସ୍ୱର୍ଣ୍ଣ ଜିତିଛନ୍ତି! ଜ୍ୟୋତି ସୁରେଖା ଭେନ୍ନମ, ପରନୀତ କୌର ଏବଂ ଆଦିତି ଗୋପୀଚାନ୍ଦଙ୍କୁ ଅଭିନନ୍ଦନ । ସେମାନଙ୍କ ନିଖୁଣ ପ୍ରଦର୍ଶନ, ନିଷ୍ଠା, ଉତ୍ସର୍ଗ ଆମ ଦେଶକୁ ଅଭୂତପୂର୍ବ ଭାବେ ଗର୍ବିତ କରିଛି । ଏହି ବିଜୟ ସେମାନଙ୍କ ଅତୁଳନୀୟ ଦକ୍ଷତା ଏବଂ ଟିମୱାର୍କର ପ୍ରମାଣ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଆସନ୍ତାକାଲି  ବୈଶ୍ୱିକ ତୈଳ ଓ ବାଷ୍ପ କ୍ଷେତ୍ରର ମୁଖ୍ୟ କାର୍ଯ୍ୟ ନିବାହୀ ଓ ବିଶେଷଜ୍ଞଙ୍କ ସହ କରିବେ ମତ ବିନିମୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି  ସନ୍ଧ୍ୟା ୬ଟାବେଳେ ବୈଶ୍ୱିକ ତୈଳ ଓ ବାଷ୍ପ କ୍ଷେତ୍ରର ମୁଖ୍ୟ କାର୍ଯ୍ୟ ନିର୍ବାହୀ ଓ ବିଶେଷଜ୍ଞଙ୍କ ସହ ଭିଡିଓ କନ୍ଫରେନ୍ସି ଜରିଆରେ ମତ ବିନିମୟ କରିବେ । ତୈଳ ଓ ବାଷ୍ପ କ୍ଷେତ୍ରରେ ଥିବା ବିଶେଷଜ୍ଞମାନଙ୍କ ସହ ୨୦୧୬ ମସିହାରୁ ଏପରି ମତ ବିନିମୟ ହୋଇ ଆସୁଥିବାବେଳେ, ଏହା ହେଉଛି ଷଷ୍ଠ ବାର୍ଷିକ କାର୍ଯ୍ୟକ୍ରମ । କାର୍ଯ୍ୟକ୍ରମରେ ବିଶେଷଜ୍ଞମାନେ ଏହି କ୍ଷେତ୍ରରେ ଥିବା ବିଭିନ୍ନ ସମସ୍ୟା ଉପରେ ଅ।।ଲୋଚନା କରିବା ସହ ଭାରତରେ ଏ ସଂକ୍ରାନ୍ତ ପୁଞ୍ଜିନିବେଶ ସମ୍ଭାବନା ନେଇ ମଧ୍ୟ ଆଲୋଚନା କରିଥାନ୍ତି ।
ମତ ବିନିମୟ ମୁଖ୍ୟ ଉଦ୍ଦେଶ୍ୟ ହେଉଛି ନିରନ୍ତର ଅଭିବୃଦ୍ଧି ସୁନିଶ୍ଚିତ କରିବା । ମତ ବିନିମୟ କାଳରେ ବିଶେଷଭାବେ ଭାରତରେ ହାଇଡ୍ରୋକାର୍ବନ କ୍ଷେତ୍ରରେ ଉତ୍ତୋଳନ ଓ ଉତ୍ପାଦନକୁ ପ୍ରୋତ୍ସାହିତ ୍କରିବା, ଶକ୍ତି କ୍ଷେତ୍ରରେ ସ୍ୱାଧୀନତା, ଗ୍ୟାସ ଭିତ୍ତିକ ଅର୍ଥନୀତି, ସ୍ୱଚ୍ଛ ଇନ୍ଧନ, ସବୁଜ ଉଦ୍ଯାନ ଅର୍ଥନୀତି, ଜୈବ ଇନ୍ଧନ ଉତ୍ପାଦନ ବୃଦ୍ଧି ଇତ୍ୟାଦି ଜରିଆରେ ଅଙ୍ଗାରକାମ୍ଳ ନିର୍ଗମନ ହ୍ରାସ ସମ୍ପର୍କରେ ମତବିନିମୟ ହେବ । ବହୁ ରାଷ୍ଟ୍ରୀୟ ନିଗମ ଓ ଆନ୍ତର୍ଜାତିକ ସଂଗଠନର ମୁଖ୍ୟ କାର୍ଯ୍ୟନିର୍ବାହୀ, ବିଶେଷଜ୍ଞ ଏହି ମତ ବିନିମୟ କାର୍ଯ୍ୟକ୍ରମରେ ଅଂଶଗ୍ରହଣ କରିବେ ।
ଏହି ଅବସରରେ କେନ୍ଦ୍ର ପେଟ୍ରୋଲିୟମ ଓ ପ୍ରାକୃତିକ ବାଷ୍ପମନ୍ତ୍ରୀ ମଧ୍ୟ ଉପସ୍ଥିତ ରହିବେ ।
ପ୍ରତିରକ୍ଷା ମନ୍ତ୍ରଣାଳୟ
ଆମେରିକା ପ୍ରତିରକ୍ଷା ମନ୍ତ୍ରୀଙ୍କ ସହିତ ରକ୍ଷାମନ୍ତ୍ରୀ ରାଜନାଥ ସିଂଙ୍କ ଟେଲିଫୋନ ବାର୍ତ୍ତାଳାପ
ରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂ ଆଜି ସନ୍ଧ୍ୟାରେ ଆମେରିକା ପ୍ରତିରକ୍ଷା ମନ୍ତ୍ରୀ ଡଃ ମାର୍କ ଟି ଏସ୍ପରଙ୍କ ସହ ଟେଲିଫୋନ ଯୋଗେ ବାର୍ତ୍ତାଳାପ କରିଛନ୍ତି । କୋଭିଡ-19 ମହାମାରୀ ମୁକାବିଲା ନେଇ ଦୁଇ ମନ୍ତ୍ରୀ ସେମାନଙ୍କ ଅଭିଜ୍ଞତା ପରସ୍ପର ମଧ୍ୟରେ ଆଦାନ ପ୍ରଦାନ କରିଥିଲେ ଏବଂ ଏହି ଦିଗରେ ଉତ୍କୃଷ୍ଟ ଦ୍ୱିପାକ୍ଷିକ ସହଯୋଗ ଜାରି ରଖିବାକୁ ପ୍ରତିବଦ୍ଧ ହୋଇଥିଲେ । ବିଭିନ୍ନ ଦ୍ୱିପାକ୍ଷିକ ପ୍ରତିରକ୍ଷା ସହଯୋଗ ବ୍ୟବସ୍ଥାର ଅଗ୍ରଗତି ନେଇ ସେମାନେ ସମୀକ୍ଷା କରିଥିଲେ ଏବଂ ପ୍ରତିରକ୍ଷା ସହଭାଗୀତାକୁ ଆହୁରି ଅଧିକ ଦୃଢୀଭୂତ କରିବା ଲାଗି ସେମାନଙ୍କ ପ୍ରତିବଦ୍ଧତା ଦୋହରାଇଥିଲେ । ଏଥିପାଇଁ ଶ୍ରୀ ସିଂ ଆମେରିକା ରକ୍ଷା ମନ୍ତ୍ରୀ ଏସ୍ପରଙ୍କୁ ଭାରତ ଗସ୍ତ କରିବାକୁ ଆମନ୍ତ୍ରଣ କରିଥିଲେ, ଯାହାକୁ ସେ ଖୁସିରେ ଗ୍ରହଣ କରିଥିଲେ ।
ନିକଟରେ ହୋଇଥିବା ଘୁର୍ଣ୍ଣିବାତ୍ୟା ଅମ୍ଫନ ଦ୍ଵାରା ପୂର୍ବ ଭାରତରେ ହୋଇଥିବା ଜୀବନହାନି ନେଇ ଆମେରିକା ରକ୍ଷା ମନ୍ତ୍ରୀଙ୍କ ସମବେଦନାକୁ ରକ୍ଷା ମନ୍ତ୍ରୀ ଶ୍ରୀ ସିଂ ପ୍ରଶଂସା କରିଥିଲେ ଏବଂ ତାଙ୍କୁ ଭାରତର ରିଲିଫ କାର୍ଯ୍ୟ ବିଷୟରେ ସୂଚନା ଦେଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗୁଜୁରାଟୀ ନବବର୍ଷ ଅବସରରେ ଗୁଜୁରାଟୀମାନଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ଗୁଜୁରାଟୀ ନବବର୍ଷ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗୁଜୁରାଟୀମାନଙ୍କୁ ଶୁଭେଚ୍ଛା ଜଣାଇଛନ୍ତି । ନୂଆବର୍ଷ ସମସ୍ତଙ୍କ ଜୀବନରେ ସୁଖ, ସମୃଦ୍ଧି, ସ୍ୱାସ୍ଥ୍ୟ ଓ ଉନ୍ନତି ଆଣି ଦେଉ ବୋଲି ସେ କାମନା କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
SR
(
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
ବ୍ରିକ୍ସ ଉଦ୍ୟୋଗ ମନ୍ତ୍ରୀମାନଙ୍କର 7ମ ବୈଠକରେ ଭାଗ ନେଇଛନ୍ତି କେନ୍ଦ୍ର ବାଣିଜ୍ୟ ଓ ଉଦ୍ୟୋଗ ମନ୍ତ୍ରୀ ଶ୍ରୀ ପିୟୁଷ ଗୋୟଲ୍
ଭାରତ ଷ୍ଟାର୍ଟଅପ୍ସ, ନିବେଶକ, ଇନକ୍ୟୁବେଟର ଏବଂ ଉଚ୍ଚାଭିଳାଷୀ ଉଦ୍ୟୋଗୀଙ୍କ ମଧ୍ୟରେ ସହଯୋଗ ବୃଦ୍ଧି କରିବା ପାଇଁ 2023 ରେ ବ୍ରିକ୍ସ ଷ୍ଟାର୍ଟଅପ୍ ଫୋରମର ଶୁଭାରମ୍ଭ କରିବ : ଶ୍ରୀ ପିୟୁଷ ଗୋୟଲ୍
ଶ୍ରୀ ପିୟୁଷ ଗୋୟଲ ବିଶ୍ବର ଜଣେ ଦାୟୀତ୍ବସମ୍ପନ୍ନ ନାଗରିକ ଭାବରେ ‘ବସୁଧୈବ କୁଟୁମ୍ବକମ୍’ ପାଇଁ ଭାରତର ପ୍ରତିବଦ୍ଧତାକୁ ଦୋହରାଇଛନ୍ତି
ବ୍ରିକ୍ସ ଉଦ୍ୟୋଗ ମନ୍ତ୍ରୀମାନେ ବ୍ରିକ୍ସ ଦେଶରେ ଡିଜିଟାଲକରଣ, ଉଦ୍ୟୋଗିକରଣ, ନୂତନତା, ସମାବେଶ ଏବଂ ନିବେଶର ଆବଶ୍ୟକତା ଉପରେ ପୁଣି ଥରେ ଗୁରୁତ୍ବ ପ୍ରଦାନ କରିଛନ୍ତି
କେନ୍ଦ୍ର ବାଣିଜ୍ୟ ଏବଂ ଉଦ୍ୟୋଗ, ବସ୍ତ୍ର ଓ ଖାଉଟି ବ୍ୟାପାର ତଥା ଖାଦ୍ୟ ଏବଂ ସାର୍ବଜନିକ ବିତରଣ ମନ୍ତ୍ରୀ ଶ୍ରୀ ପିୟୁଷ ଗୋୟଲ୍ ଗତ କାଲି ‘‘ବ୍ରିକ୍ସ ଉଦ୍ୟୋଗ ମନ୍ତ୍ରୀମାନଙ୍କର ସପ୍ତମ ବୈଠକ’’ ରେ ଭାଗ ନେଇଛନ୍ତି। ଏହି ବୈଠକ ଦକ୍ଷିଣ ଆଫ୍ରିକାର ଅଧ୍ୟକ୍ଷତାରେ ଭର୍ଚୁଆଲ୍ ଭାବରେ ଆୟୋଜନ କରାଯାଇଥିଲା। ଶ୍ରୀ ଗୋୟଲ୍ ଘୋଷଣା କରି କହିଛନ୍ତି ଯେ ଭାରତ ଷ୍ଟାର୍ଟଅପ୍, ନିବେଶକ, ଇନ୍କ୍ୟୁବେଟର ଏବଂ ଆକାଂକ୍ଷୀ ଉଦ୍ୟୋଗୀଙ୍କ ମଧ୍ୟରେ ସହଯୋଗକୁ ସୁବିଧାଜନକ କରିବା ଓ ସର୍ବୋତ୍ତମ ପ୍ରଣାଳୀର ଆଦାନ ପ୍ରଦାନ କରିବା ଲକ୍ଷ୍ୟ ସହିତ 2023 ରେ ବ୍ରିକ୍ସ ଷ୍ଟାର୍ଟଅପ୍ ଫୋରମର ଶୁଭାରମ୍ଭ କରିବ।
ଭାରତରେ ହୋଇଥିବା ପରିବର୍ତ୍ତନ ଉପରେ ଆଲୋକପାତ କରି ଶ୍ରୀ ପିୟୁଷ ଗୋୟଲ୍ ଷ୍ଟାର୍ଟଅପ୍ ଇଣ୍ଡିଆ ପଦକ୍ଷେପର ବିସ୍ତାର ବିଷୟରେ ମଧ୍ୟ ଆଲୋଚନା କରିଛନ୍ତି ଯେଉଁ କାରଣରୁ ଦେଶରେ ପ୍ରାୟ 1,00,000 ଷ୍ଟାର୍ଟଅପର ନିର୍ମାଣ ହୋଇଛି। ମନ୍ତ୍ରୀ ‘‘ଉତ୍ପାଦନ ପ୍ରଣାଳୀକୁ ପରିବର୍ତ୍ତନ କରିବା’’ ଏବଂ ଭାରତ ଦ୍ବାରା ଅନ୍ୟ ବ୍ରିକ୍ସ ସଦସ୍ୟ ତଥା ବ୍ୟାପକ ଆନ୍ତର୍ଜାତୀୟ ସମୁଦାୟକୁ ଦିଆ ଯାଉଥିବା ସମର୍ଥନ ଉପରେ ଧ୍ୟାନ କେନ୍ଦ୍ରିତ କରିଛି।
ଶ୍ରୀ ପିୟୁଷ ଗୋୟଲ୍ ‘‘ବସୁଧୈବ କୁଟୁମ୍ବକମ୍’’  ପାଇଁ ଭାରତର ପ୍ରତିବଦ୍ଧତାକୁ ଦୋହରାଇଛି, ଯାହା ଏକ ଦାୟୀତ୍ବସମ୍ପର୍ଣ୍ଣ ବିଶ୍ବ ନାଗରିକ ହେବା ତଥା ଅଧିକ ସମାବେଶୀ, ସହିଷ୍ଣୁ ଏବଂ ପରସ୍ପର ସହିତ ସାମିଲ୍ ବିଶ୍ବ ଦିଗରେ କାମ କରିବାର ଭାରତର ପ୍ରତିବଦ୍ଧତାକୁ ଗୁରୁତ୍ବ ପ୍ରଦାନ କରିଛି।
ଅନ୍ୟ ବ୍ରିକ୍ସ ଦେଶ  ର ଉଦ୍ୟୋଗ ମନ୍ତ୍ରୀ ମଧ୍ୟ ବୈଠକରେ ଭାଗ ନେଇଛନ୍ତି ଓ ସଂଯୁକ୍ତ ଘୋଷଣାକୁ ଗ୍ରହଣ କରିଛନ୍ତି।
ମନ୍ତ୍ରୀମାନେ ବ୍ରିକ୍ସ ଦେଶର ମଧ୍ୟରେ ଡିଜିଟାଲକରଣ, ଉଦ୍ୟୋଗୀକରଣ, ନୂତନତା, ସମାବେଶ ଓ ନିବେଶର ଆବଶ୍ୟକତା ଉପରେ ପୁଣି ଥରେ ଗୁରୁତ୍ବ ପ୍ରଦାନ କରିଛନ୍ତି। ସେ ସମସ୍ତ ଆର୍ଥିକ କ୍ଷେତ୍ରରେ ଡିଜିଟାଲ୍ ପରିବର୍ତ୍ତନକୁ ପ୍ରୋତ୍ସାହନ ଦେବା ପାଇଁ ଉଦ୍ୟୋଗ 4.0 ଏବଂ ଅନ୍ୟ ନୂତନ ପ୍ରଯୁକ୍ତିର ବଢ଼ୁଥିବା ଗୁରୁତ୍ବର ଚିହ୍ନଟ କରିଛ୍ତି। ଘୋଷଣା ମାଧ୍ୟମରେ ବ୍ରିକ୍ସ ସଦସ୍ୟମାନେ ମାନବ ସମ୍ବଳ ବିକାଶ ତଥା ଦକ୍ଷତାକୁ ଉନ୍ନତ କରିବା ତଥା ପୁନଃଦକ୍ଷତା ପ୍ରଦାନ କରିବା ସହିତ ସମ୍ପର୍କିତ କାର୍ଯ୍ୟକ୍ରମ ଉପରେ ସହଯୋଗର ଅବସରକୁ ଖୋଜିବାର ଆବଶ୍ୟକତାକୁ ସ୍ବୀକାର କରିଛନ୍ତି।
ମନ୍ତ୍ରୀମାନେ ସଂଯୁକ୍ତ ଭାବରେ ଏକ ଉନ୍ମୁକ୍ତ, ନିଷ୍ପକ୍ଷ, ଜୀବନ୍ତ, ସହନଶୀଳ ଏବଂ ଅଣଭେଦଭାବପୂର୍ଣ୍ଣ ବାତାବରଣ ସୃଷ୍ଟି କରି ଉଦ୍ୟୋଗ ସହଯୋଗକୁ ଆହୁରି ମଜବୁତ କରିବା ତଥା ଉଦ୍ୟୋଗର ଅର୍ଥବ୍ୟବସ୍ଥାକୁ ପୂର୍ବ ସ୍ଥିତିକୁ ଆଣିବାରେ ଓ ବିକାଶକୁ ଦ୍ରୁତ କରିବାର ଏହାର ପ୍ରତିବଦ୍ଧତାକୁ ଦୋହରାଇଛି।
ମନ୍ତ୍ରୀମାନେ ସୂକ୍ଷ୍ମ, ଲଘୁ ଏବଂ ମଧ୍ୟମ ଉଦ୍ୟୋଗ  ର ପ୍ରମୁଖ ଭୂମିକା ଏବଂ ବିଶ୍ବ ଉଦ୍ୟୋଗ ଶୃଙ୍ଖଳା, ଯୋଗାଣ ଶୃଙ୍ଖଳା ଏବଂ ମୂଲ୍ୟ ଶୃଙ୍ଖଳାରେ ଏହାର ସମନ୍ବିତକରଣ ଏବଂ ବିବିଧକରଣର ମହତ୍ତ୍ବକୁ ରେଖାଙ୍କିତ କରିଛନ୍ତି। ମନ୍ତ୍ରୀମାନେ ମହିଳା, ଯୁବକ ଏବଂ ବଞ୍ଚିତ ବର୍ଗକୁ ସ୍ବାମିତ୍ବ/ ପ୍ରବନ୍ଧିତ ପରିଯୋଜନାର ସମନ୍ବିତ ବିକାଶ ପାଇଁ ବ୍ରିକସ ଦେଶକୁ ବଜାରରେ ସୁଯୋଗ ସୃଷ୍ଟି କରିବାର ଆବଶ୍ୟକତାକୁ ମଧ୍ୟ ଗୁରୁତ୍ବ ପ୍ରଦାନ କରିଛନ୍ତି।
BS
(Visitor Counter : 52
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଯୋଗ ଦିବସ ପାଳନ କରିବାକୁ ଏବଂ ଯୋଗକୁ ଦୈନନ୍ଦିନ ଜୀବନର ଏକ ଅଂଶ କରିବାକୁ ସମସ୍ତଙ୍କୁ ଅନୁରୋଧ କରିଛନ୍ତି ପ୍ରଧାନମନ୍ତ୍ରୀ
‘ଆମର ଦୈନନ୍ଦିନ ଜୀବନରେ ଯୋଗ' ଉପରେ ଏକ ଚଳଚ୍ଚିତ୍ର ସେୟାର କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଯୋଗ ଦିବସ ପାଳନ କରିବା ଏବଂ ଯୋଗକୁ ଦୈନନ୍ଦିନ ଜୀବନର ଏକ ଅଂଶ କରିବା ପାଇଁ ସମସ୍ତଙ୍କୁ ଅନୁରୋଧ କରିଛନ୍ତି । ଶ୍ରୀ ମୋଦୀ ‘ଦୈନନ୍ଦିନ ଜୀବନରେ ଯୋଗ' ଉପରେ ଏକ ଚଳଚ୍ଚିତ୍ର ମଧ୍ୟ ସେୟାର କରିଥିଲେ ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
“ଆଗାମୀ ଦିନରେ ବିଶ୍ୱ ଆର୍ନ୍ତଜାତୀୟ ଯୋଗ ଦିବସ ପାଳନ କରିବ । ଯୋଗ ଦିବସ ପାଳନ କରିବାକୁ ଏବଂ ଯୋଗକୁ ତୁମର ଦୈନନ୍ଦିନ ଜୀବନର ଏକ ଅଂଶ କରିବାକୁ ମୁଁ ସମସ୍ତଙ୍କୁ ଅନୁରୋଧ କରୁଛି । ଏହାର ଲାଭ ଅନେକ ।
HS
(
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
42ଟି ସିଏନଜି ଷ୍ଟେସନ ଏବଂ 3ଟି ସିଟି ଗେଟ୍ ଷ୍ଟେସନ ରାଷ୍ଟ୍ରକୁ ଉତ୍ସର୍ଗ କଲେ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ
• ଗ୍ୟାସ ଭିତ୍ତିଭୂମିରେ 4 ଲକ୍ଷ କୋଟି ପୁଞ୍ଜିନିବେଶ ହେଉଛି - ଧର୍ମେନ୍ଦ୍ର ପ୍ରଧାନ
• ବିଗତ 6 ବର୍ଷରେ ଦେଶରେ ସିଏନଜି ଷ୍ଟେସନ ଦୁଇ ଗୁଣା ହୋଇଛି
• ଦେଶରେ ସିଜିଡି ନେଟୱାର୍କର ସଂପ୍ରସାରଣ ପାଇଁ 8 ହଜାର କୋଟି ପୁଞ୍ଜିନିବେଶ କରିବ ଟୋରେଣ୍ଟ
• ବହୁତ କମ୍ ସମୟ ମଧ୍ୟରେ ଦେଶରେ ଟୋରେଣ୍ଟ ପକ୍ଷରୁ 100 ସିଏନଜି ଷ୍ଟେସନ ସ୍ଥାପନ
• ଗ୍ୟାସ ଆଧାରିତ ଅର୍ଥନୀତି ଦିଗକୁ ଅଗ୍ରସର ହେଉଛି ଭାରତ
ପରିବେଶକୁ ସୁରକ୍ଷିତ ରଖିବା ଲକ୍ଷ୍ୟରେ କେନ୍ଦ୍ରମନ୍ତ୍ରୀ ଧର୍ମେନ୍ଦ୍ର ପ୍ରଧାନ ମଙ୍ଗଳବାର ଭିଡିଓ କନଫରେନ୍ସିଂ ଜରିଆରେ ରାଷ୍ଟ୍ର ଉଦ୍ଦେଶ୍ୟରେ ଟୋରେଣ୍ଟ ଗ୍ୟାସର 42ଟି କମ୍ପ୍ରେସଡ୍ ନ୍ୟାଚୁରାଲ ଗ୍ୟାସ ଏବଂ 3ଟି ସିଟି ଗେଟ୍ ଷ୍ଟେସନକୁ ଉତ୍ସର୍ଗୀକୃତ କରିଛନ୍ତି ।
ଦେଶର ଗ୍ୟାସ ଭିତ୍ତିଭୂମିକୁ ମଜବୁତ୍ କରିବା ପାଇଁ ପାଇପଲାଇନର ଶିଳାନ୍ୟାସ ଓ ଟର୍ମିନାଲ, ଗାସ କ୍ଷେତ୍ରରେ 60 ବିଲିୟନ ଅର୍ଥାତ୍ 4 ଲକ୍ଷ କୋଟିରୁ ଉର୍ଦ୍ଧ୍ଵ ଟଙ୍କା ପୁଞ୍ଜିନିବେଶ କରାଯାଉଛି ବୋଲି ଏହି ଅବସରରେ ଶ୍ରୀ ପ୍ରଧାନ କହିଛନ୍ତି ।
ଦେଶରେ ସିଟି ଗ୍ୟାସ ବିତରଣନେଟୱାର୍କର ସଂପ୍ରସାରଣ ପାଇଁ 8 ହଜାର କୋଟି ଟଙ୍କା ପୁଞ୍ଜିନିବେଶ କରାଯିବା ନେଇ ଟୋରେଣ୍ଟ ପକ୍ଷରୁ ଘୋଷଣା କରାଯାଇଥିବା ବେଳେ ଏହାକୁ ସ୍ୱାଗତ କରିଛନ୍ତି ଶ୍ରୀ ପ୍ରଧାନ । ସେ କହିଛନ୍ତି ଯେ ବିଗତ 6 ବର୍ଷରେ ଦେଶରେ ସିଏନଜି ଷ୍ଟେସନ ଦୁଇ ଗୁଣା ହୋଇଛି ।
2014ରେ ଦେଶରେ 938 ସିଏନଜି ଷ୍ଟେସନ ଥିବାବେଳେ ଏବେ ତାହା ବୃଦ୍ଧି ପାଇ 2300ରେ ପହଁଚିଛି । ସେହିପରି ବହୁତ କମ୍ ସମୟ ମଧ୍ୟରେ ଦେଶରେ ଟୋରେଣ୍ଟ ପକ୍ଷରୁ 100 ସିଏନଜି ଷ୍ଟେସନ ସ୍ଥାପନ କରାଯାଇଛି । ଦେଶରେ ପ୍ରାକୃତିକ ଗ୍ୟାସ ଭିତ୍ତିଭୂମିକୁ ସଂପ୍ରସାରଣ କରିବାରେ ଟୋରେଣ୍ଟ ଗ୍ୟାସର ଉଦ୍ୟମ ପ୍ରଶଂସନୀୟ ।
ଆଜି ଉତ୍ତରପ୍ରଦେଶରେ 14ଟି, ମହାରାଷ୍ଟ୍ରରେ 8ଟି, ଗୁଜୁରାଟରେ 6ଟି, ପଞ୍ଜାବରେ 4ଟି, ତେଲେଙ୍ଗାନା ଏବଂ ରାଜସ୍ଥାନରେ 5ଟି ଲେଖାଏଁ ସିଏନଜି ଷ୍ଟେସନର ଲୋକାର୍ପଣ କରାଯାଇଛି । ଏହାବ୍ୟତିତ ଉତ୍ତରପ୍ରଦେଶ, ମହାରାଷ୍ଟ୍ର ଏବଂ ପଞ୍ଜାବରେ ଗୋଟିଏ ଲେଖାଁଏ ସିଟି ଗେଟ୍ ଷ୍ଟେସନ ଲୋକାର୍ପଣ କରାଯାଇଛି । ରାଷ୍ଟ୍ର ଉଦ୍ଦେଶ୍ୟରେ ଉତ୍ସର୍ଗୀକୃତ ସମସ୍ତ 42ଟି ସିଏନଜି ଷ୍ଟେସନ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ଦୂରଦୃଷ୍ଟିରେ ଥିବା ଭାରତକୁ ଗ୍ୟାସ ଆଧାରିତ ଅର୍ଥନୀତିରେ ପରିଣତ କରିବାରେ ସହାୟକ ହେବ ।
ଦେଶ ଗ୍ୟାସ ଆଧାରିତ ଅର୍ଥନୀତି ଦିଗକୁ ଅଗ୍ରସର ହେଉଥିବା ବେଳେ ଏହା ଦେଶର ଅଶୋଧିତ ତୈଳର ନିର୍ଭରତାକୁ ହ୍ରାସ କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଗୁରୁ ରାମଦାସ ଜୀଙ୍କ ପ୍ରକାଶ ପର୍ବରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଶ୍ରୀ ଗୁରୁ ରାମଦାସ ଜୀଙ୍କ ପ୍ରକାଶ ପର୍ବ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
“ଶ୍ରୀ ଗୁରୁ ରାମଦାସ ଜୀ ଅନ୍ୟମାନଙ୍କର ସେବା, ସମସ୍ତ ପ୍ରକାରର ଅସମାନତା ଓ ଭେଦଭାବକୁ ସମାପ୍ତ କରିବା ଉପରେ ଅଧିକ ଜୋର ଦେଉଥିଲେ । ସହନଶୀଳତା ଏବଂ ସଦଭାବନାପୂର୍ଣ୍ଣ ସମାଜ ପ୍ରତିଷ୍ଠା ଲାଗି ତାଙ୍କର ପ୍ରୟାସ ଆମମାନଙ୍କୁ ଅନୁପ୍ରାଣିତ କରୁଛି । ଶ୍ରୀ ଗୁରୁ ରାମଦାସ ଜୀଙ୍କୁ ପ୍ରକାଶ ପର୍ବର ଶୁଭକାମନା,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବନ୍ଦର-ଭିତ୍ତିକ ବିକାଶ ଏବଂ ସହଜ ବ୍ୟବସାୟ ସୁନିଶ୍ଚିତ କରିବା ଦିଗରେ ପ୍ରଯୁକ୍ତିବିଦ୍ୟାର ବ୍ୟବହାର ଦେଖି ଆନନ୍ଦିତ : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଷ୍ଟ୍ରୀୟ ଲଜିଷ୍ଟିକ୍ ପୋର୍ଟାଲ୍-ମେରାଇନ୍ ର ମୋବାଇଲ୍ ଆପ୍ ସାଗର ସେତୁ ଉପରେ ଖୁସି ବ୍ୟକ୍ତ କରିଛନ୍ତି ।
ବନ୍ଦର, ପରିବହନ ଏବଂ ଜଳପଥ ମନ୍ତ୍ରୀ ଶ୍ରୀ ସର୍ବାନନ୍ଦ ସୋନୋୱାଲଙ୍କ ଟୁଇଟର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ବନ୍ଦର-ଭିତ୍ତିକ ବିକାଶ ପାଇଁ ଏବଂ ବ୍ୟବସାୟର ସହଜତାକୁ ସୁନିଶ୍ଚିତ କରିବା କ୍ଷେତ୍ରରେ ପ୍ରଯୁକ୍ତିବିଦ୍ୟାର ବ୍ୟବହାର କରାଯାଉଥିବା ଦେଖି ଆନନ୍ଦିତ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପଦ୍ମ ପୁରସ୍କାର ବିଜେତାଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଚଳିତ ବର୍ଷର ପଦ୍ମ ପୁରସ୍କାର ବିଜେତାଙ୍କୁ ପ୍ରଶଂସା କରିଛନ୍ତି ।
ଏକ ଟ୍ଵିଟ ମାଧ୍ୟମରେ ଶ୍ରୀ ମୋଦୀ କହିଛନ୍ତି, “ପଦ୍ମ ପୁରସ୍କାର ପାଇଁ ମନୋନୀତ ସମସ୍ତ ବ୍ୟକ୍ତି ବିଶେଷଙ୍କ ପାଇଁ ଆମେ ଗର୍ବିତ । ରାଷ୍ଟ୍ର ଏବଂ ମାନବ ଜାତି ପ୍ରତି ସେମାନଙ୍କ ଅତୁଳନୀୟ ଅବଦାନ ପାଇଁ ଭାରତ ଖୁସି ବ୍ୟକ୍ତ କରୁଛି । ବିଭିନ୍ନ କ୍ଷେତ୍ରର ଏହି ବ୍ୟକ୍ତିବିଶେଷ ଅନ୍ୟମାନଙ୍କ ଜୀବନରେ ଗୁଣାତ୍ମକ ପରିବର୍ତ୍ତନ ଆଣିଛନ୍ତି” ।
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
‘ଇସିଜିଏସ୍’କୁ ଷ୍ଟକ୍ ଏକ୍ସଚେଞ୍ଚରେ ତାଲିକାଭୁକ୍ତ କରିବାକୁ କ୍ୟାବିଟେନର ନିଷ୍ପତ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ ଅର୍ଥନୈତିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି ବୈଠକରେ ଏମ୍ /ଏସ୍ ଏକ୍ସପୋର୍ଟ କ୍ରୋଡିଟ୍ ଗ୍ୟାରେଣ୍ଟି କର୍ପୋରସନ ଲିମିଟେଡ ଷ୍ଟକ୍ ଏକ୍ସଚେଂଚରେ ତାଲିକାଭୁକ୍ତ କରିବା  ପ୍ରସ୍ତାବକୁ ଅନୁମୋଦନ କରାଯାଇଛି ।
ଇସିଜିସି ଏକ ରାଷ୍ଟ୍ରାୟତ୍ତ ଉଦ୍ୟୋଗ  ଯାହା ଏଯାଏ ଷ୍ଟକ ବଜାରରେ ତାଲିକାଭୁକ୍ତ ହୋଇ ନ ଥିଲା। ଏହି ଅନୁମୋଦନ ପୂର୍ବରୁ ଇସିଜିସି ‘ସେବି’ ନିୟମ୨୦୧୮ ଅନୁସାରେ ଷ୍ଟକ୍ ଏକ୍ସଚେଞ୍ଚରେ ଆଇପିଓ କାରବାର କରୁଥିଲା ।
ଏହା ଭାରତ ସରକାରଙ୍କ ସମ୍ପୂର୍ଣ୍ଣ ମାଲିକାନାରେ ଏକ ସଂସ୍ଥା । ରପ୍ତାନୀ ବାଣିଜ୍ୟକୁ ବଢାଇବା ସହ ରପ୍ତାନୀକାରୀଙ୍କ ମଧ୍ୟରେ ପ୍ରତିଯୋଗିତା ମନୋଭାବ ସୃଷ୍ଟି ପାଇଁ ତିଆରି ହୋଇଥିବା ଏହି ସଂସ୍ଥା କ୍ରେଡିଟ ରିସ୍କ ଇନ୍ସୁରାନ୍ସ ଓ ସେବା ଯୋଗାଉଛି । ଏହି କମ୍ପାନୀର ବର୍ତ୍ତମାନର ଦେଣା ପରିମାଣ ଏକଲକ୍ଷ କୋଟି ଟଙ୍କା, ୨୦୨୫-୨୬ ମଧ୍ୟରେ ଏହି ଦେଣା ପରିମାଣକୁ ସର୍ବାଧିକ ୨.୦୩ଲକ୍ଷ କୋଟି ଟଙ୍କାରେ ପହଂଚାଇବାକୁ ଲକ୍ଷ୍ୟ ରଖିଛି ।
ଇସିଜି ଷ୍ଟକ ମାର୍କେଟରେ ଲିଷ୍ଟିଂ ହେଲେ ଏହାର ପ୍ରକୃତ ମୂଲ୍ୟ ନିର୍ଦ୍ଧାରିତ ହେବ ଏବଂ ସର୍ବସାଧାରଣ ଏହାର ସେୟାର ବିକ୍ରି ପାଇଁ ମିଳିବ । ଲୋକେ ଯେତେ ସେୟାର କିଣିବେ କମ୍ପାନୀର ମାଲିକାନା ପରିସର ସେତେ ବଢିବ ଏବଂ ଏହା ଜନତାଙ୍କ କମ୍ପାନୀର ପରିଣତ ହେବ । ଏହା ଫଳରେ କର୍ପୋରେଟ ଗଭର୍ଣ୍ଣାସ ପାଇଁ ବାଟ ଫିଟିବ ଓ କମ୍ପାନୀର ପରିଚାଳନାରେ ସ୍ୱଚ୍ଛତା ଓ ଉତ୍ତରଦାୟିତ୍ୱ ବଢିବ । ଲିଷ୍ଟଂ ଫଳରେ ଏହି କମ୍ପାନୀ ସେୟାର ବା ଆଇପିଓ ବିକି ଅଧିକ ପୁଞ୍ଜି ବଜାରରୁ ସଂଗ୍ରହ କରିପାରିବ । ସରକାର ଏଥିରୁ ନିଜର ଅଂଶଧନ ପ୍ରତ୍ୟାହାର କରି ତାହାକୁ ବିଭିନ୍ନ ସାମାଜିକ କ୍ଷେତ୍ରର ଯୋଜନା ବାବଦରେ ଖର୍ଚ୍ଚ କରିବ ।
ପର୍ଯ୍ୟଟନ ମନ୍ତ୍ରଣାଳୟ
ହୋଟେଲଗୁଡ଼ିକର ବର୍ଗୀକରଣ ଓ ଅନୁମୋଦନର ଅବଧିକୁ ଜୁନ 30 ପର୍ଯ୍ୟନ୍ତ ବଢାଇଲା ପର୍ଯ୍ୟଟନ ମନ୍ତ୍ରଣାଳୟ
• ଟ୍ରାଭେଲ ଏଜେଣ୍ଟ, ପର୍ଯ୍ୟଟନ ସଞ୍ଚାଳକ ଏବଂ ପର୍ଯ୍ୟଟନ ଓ ପରିବହନ ସଞ୍ଚାଳକମାନଙ୍କୁ 6 ମାସ ପାଇଁ ମହଲତ
ପର୍ଯ୍ୟଟନ ମନ୍ତ୍ରଣାଳୟ ବିଭିନ୍ନ ଶ୍ରେଣୀର ପର୍ଯ୍ୟଟକମାନଙ୍କ ରହିବା କ୍ଷମତାକୁ ବିଚାରକୁ ନେଇ ହୋଟେଲଗୁଡ଼ିକୁ ତାରକା ମାନ୍ୟତା ପ୍ରଦାନ କରିଥାଏ । ଏହି ପଦ୍ଧତି ଅନୁସାରେ ହୋଟେଲଗୁଡିକୁ ଏକ ତାରକାରୁ ତିନି ତାରକା, ଚାରି ତାରକାରୁ ପାଞ୍ଚ ତାରକା ମଦ ଏବଂ ବିନା ମଦ ସହିତ, ପଞ୍ଚତାରକା ଡିଲକ୍ସ, ହେରିଟେଜ, ହେରିଟେଜ କ୍ଲାସିକ, ହେରିଟେଜ ଗ୍ରାଣ୍ଡ, ଆପାର୍ଟମେଣ୍ଟ ହୋଟେଲ, ହୋମ ଷ୍ଟେ ଓ ଗେଷ୍ଟ ହାଉସ ଭାବେ ବର୍ଗୀକରଣ କରିଥାଏ । ଏହି ବର୍ଗୀକରଣ ଓ ପ୍ରମାଣପତ୍ରର ଅବଧି 5 ବର୍ଷ ପାଇଁ ବୈଧ ରହିଥାଏ । ବର୍ତ୍ତମାନ ସମୟରେ କୋଭିଡ-19 ବୈଶ୍ଵିକ ମହାମାରୀ ଯୋଗୁଁ ହୋଟେଲ ଶିଳ୍ପ ଗୁରୁତର ସଙ୍କଟ ମଧ୍ୟ ଦେଇ ଗତି କରୁଛି । ଏହାକୁ ବିଚାରକୁ ନେଇ ଅନୁମୋଦନ ଓ ପ୍ରମାଣନ ବୈଧତାର ଅବଧିକୁ ଜୁନ 30 ପର୍ଯ୍ୟନ୍ତ ବୃଦ୍ଧି କରାଯାଇଛି । ସେହିପରି ଟ୍ରାଭେଲ ଏଜେଣ୍ଟ, ପର୍ଯ୍ୟଟକ ଅପରେଟର, ଦୁଃସାହସିକ ପର୍ଯ୍ୟଟନ ଅପରେଟର, ପର୍ଯ୍ୟଟକ ପରିବହନ ଅପରେଟର ପ୍ରଭୃତିଙ୍କୁ ମଧ୍ୟ ଅନୁମତିପତ୍ର ପ୍ରଦାନ ପାଇଁ ମନ୍ତ୍ରଣାଳୟର ଯୋଜନା ରହିଛି । ଏହା ପର୍ଯ୍ୟଟନର ଗୁଣାତ୍ମକ ମାନ ବୃଦ୍ଧି ସହ ଦେଶରେ ପର୍ଯ୍ୟଟନ ଶିଳ୍ପକୁ ପ୍ରୋତ୍ସାହନ କରିବ । ଲକଡାଉନ ଯୋଗୁଁ ବିଭିନ୍ନ ନିରୀକ୍ଷଣ ଓ ଯାଞ୍ଚ କାର୍ଯ୍ୟ ବନ୍ଦ ରହିଥିବାରୁ ପର୍ଯ୍ୟଟନ ମନ୍ତ୍ରଣାଳୟ ଏସମସ୍ତଙ୍କୁ 6 ମାସର ମହଲତ ଦେବାକୁ କେତେକ ସର୍ତ୍ତରେ ଏହାକୁ ସ୍ଥିର କରିଛି ।
- ପୂର୍ବ ଅନୁମତି ବା ଅନୁମୋଦନର ଅବଧି ମାର୍ଚ୍ଚ 20 ତାରିଖ ମଧ୍ୟରେ ଶେଷ ହୋଇଥିବ ବା ମନ୍ତ୍ରଣାଳୟ ପକ୍ଷରୁ ନିରୀକ୍ଷଣ ଓ ଯାଞ୍ଚ ପାଇଁ ନିର୍ଦ୍ଦେଶନାମା ଜାରି ହୋଇଥିବ ।
- ବର୍ତ୍ତମାନ ବା ପୂର୍ବ ଅନୁମୋଦନର ଅବଧି ସମାପ୍ତି ପୂର୍ବରୁ ଯଦି ସେମାନେ ନବୀକରଣ ପାଇଁ ଆବେଦନ କରିଥିବେ, ତା’ହେଲେ ଏହି ସର୍ତ୍ତରେ ମହଲତ ଦିଆଯିବ ।
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
ଭାରତ - ଆମେରିକା ବ୍ବାଣିଜ୍ୟକୁ ପ୍ରୋତ୍ସାହନ
ଆମେରିକା ବଜାରରେ ମିଳିବ ଭାରତୀୟ ଆମ୍ବ ଏବଂ ଡାଳିମ୍ବ
କୃଷି ଏବଂ କୃଷକ କଲ୍ୟାଣ ବିଭାଗ  ଏବଂ ଆମେରିକା କୃଷି ବିଭାଗ  ଏହାକୁ ଲାଗୁ କରିବା ନିମନ୍ତେ ଢାଂଚାଗତ ବୁଝାମଣାରେ ସ୍ୱାକ୍ଷର କରିଛନ୍ତି
“୨ ବନାମ ୨” କୃଷି ବଜାର ପହଂଚ ପ୍ରସଙ୍ଗ
୨୩ ନଭେମ୍ବର ୨୦୨୧ରେ ଆୟୋଜିତ ଦ୍ୱାଦଶ ଭାରତ - ଆମେରିକା ଟିପିଏଫ୍ ବୈଠକ ଅନୁସରଣରେ ଭାରତର କୃଷି ଏବଂ କୃଷକ କଲ୍ୟାଣ ବିଭାଗ  ଏବଂ ଆମେରିକା କୃଷି ବିଭାଗ  ମଧ୍ୟରେ ୨ ବନାମ ୨ କୃଷି ବଜାର ପହଂଚ ପ୍ରସଙ୍ଗଗୁଡିକ ଅର୍ଥାତ୍ ନୀରିକ୍ଷଣକୁ ଲାଗୁ କରିବା ପାଇଁ ଭାରତୀୟ ଆମ୍ବ ଏବଂ ଡାଳିମ୍ବ ନିମନ୍ତେ ନିରୀକ୍ଷଣ ହସ୍ତାନ୍ତରଣ ଏବଂ ଭାରତରୁ ଡାଳିମ୍ବର ବଜାର ପହଂଚ ଏବଂ ଆମେରିକାର ଚେରି ଏବଂ ଆମେରିକାର ଆଲଫାଲ୍ଫା ଘାସର ବଜାର ପହଂଚ ନିମନ୍ତେ ଏକ ରୂପରେଖ ବୁଝାମଣା ଉପରେ ସ୍ୱାକ୍ଷର କରାଯାଇଛି ।
ଆମ୍ବ ଏବଂ ଡାଳିମ୍ବର ରପ୍ତାନୀ ଜାନୁଆରୀ – ଫେବୃୟାରୀ ୨୦୨୨ରୁ ଆରମ୍ଭ ହେବ ଏବଂ ଡାଳିମ୍ବର ବୀଜ  ରପ୍ତାନୀ ଏପ୍ରିଲ୍ ୨୦୨୨ରେ ଆରମ୍ଭ ହେବ । ୟୁନାଇଟେଡ୍ ଷ୍ଟେଟ୍ସ ଅଫ୍ ଆମେରିକା ରୁ ଚେରି ଏବଂ ଆଲ୍ଫାଲଫା ଘାସର ରପ୍ତାନୀ ଏପ୍ରିଲ୍ ୨୦୨୨ରେ ଆରମ୍ଭ ହେବ ।
ଏଥି ସହିତ ମନ୍ତ୍ରୀସ୍ତରୀୟ ଆଲୋଚନାର ଆଧାର ଅନୁସାରେ, ପଶୁପାଳନ ଏବଂ ଡେରୀ ବିଭାଗ  ମଧ୍ୟ ଆମେରିକୀୟ ଘୁଷୁରୀ ମାଂସ ନିମନ୍ତେ ବଜାର ପହଂଚ ପ୍ରଦାନ କରିବାକୁ ନିଜର ତତ୍ପରତା ସମ୍ପର୍କରେ ଅବଗତ କରାଇଛି ଏବଂ ଆମେରିକା ପକ୍ଷରୁ ଏହାକୁ ଅନ୍ତିମ ରୂପ ଦେବା ନିମନ୍ତେ ଅନ୍ତିମ ସାନିଟାରୀ ପ୍ରମାଣପତ୍ରର ଏକ ସ୍ୱାକ୍ଷରିତ ବୁଝାମଣା କରିବା ନିମନ୍ତେ ଅନୁରୋଧ କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୦୨୨ ରେ ଶୂନ ଶିକାର ଘଟଣା ରିପୋର୍ଟ ହେବା ପରେ ଆସାମର ଲୋକମାନଙ୍କ ଦ୍ୱାରା ଗଣ୍ଡା ସଂରକ୍ଷଣ ପ୍ରୟାସକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୦୨୨ ମସିହାରେ ଶୂନ ଶିକାର ଘଟଣା ରିପୋର୍ଟ ହେବା ପରେ ଆସାମର ଲୋକଙ୍କୁ ରାଜ୍ୟରେ ଗଣ୍ଡାର ସଂରକ୍ଷଣ ଦିଗରେ କରିଥିବା ଉଦ୍ୟମ ପାଇଁ ପ୍ରଶଂସା କରିଛନ୍ତି ।
ଆସାମ ମୁଖ୍ୟମନ୍ତ୍ରୀ ଶ୍ରୀ ହିମନ୍ତ ବିଶ୍ୱ ଶର୍ମାଙ୍କ ଏକ ଟୁଇଟ୍କୁ ସେୟାର କରି ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଏହା ଏକ ବଡ଼ ଖବର! ଆସାମର ଲୋକମାନଙ୍କୁ ପ୍ରଶଂସା, ଯେଉଁମାନେ ରାସ୍ତା ଦେଖାଇଛନ୍ତି ଏବଂ ଗଣ୍ଡାର ସୁରକ୍ଷା ପ୍ରୟାସରେ ସେମାନେ ସକ୍ରିୟ ଅଛନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭଏସ ଅଫ ଗ୍ଲୋବାଲ ସାଉଥ ଶିଖର ସମ୍ମେଳନରେ ଲିଡର୍ସ ଅଧିବେଶନ ଉଦଯାପନୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଉଦଯାପନୀ ଭାଷଣ
ଆପଣଙ୍କ ପ୍ରେରଣାଦାୟୀ ବାର୍ତ୍ତା ପାଇଁ ଧନ୍ୟବାଦ ! ବାସ୍ତବରେ ଏହା ବିଚାର ଓ ଚିନ୍ତାଧାରାର ଉପଯୋଗୀ ଆଦାନ ପ୍ରଦାନ ଥିଲା । ଏଥିରେ ଗ୍ଲୋବାଲ ସାଉଥର ସାଧାରଣ ଆକାଂକ୍ଷା ପ୍ରତିଫଳିତ ହୋଇଥିଲା ।
ଏହା ସ୍ପଷ୍ଟ ଯେ ବହୁ ଗୁରୁତ୍ୱପୂର୍ଣ୍ଣ ପ୍ରସଙ୍ଗରେ ବିଶ୍ୱ ସହ ବିକାଶଶୀଳ ଦେଶଗୁଡିକର ମତ ସମାନ ରହିଛି ।
ଏହା କେବଳ ଆଜି ରାତିରେ ହୋଇଥିବା ଆଲୋଚନାରେ ନୁହେଁ, ବରଂ ଗତ ଦୁଇ ଦିନ ଧରି ଭଏସ ଅଫ ଦ ଗ୍ଲୋବାଲ ସାଉଥ ସମ୍ମେଳନରେ ପରିଲକ୍ଷିତ ହୋଇଥିଲା ।
ଏହି ଚିନ୍ତାଧାରାଗୁଡିକ ମଧ୍ୟରୁ କିଛିର ସାରାଂଶ ବାହାର କରିବା ପାଇଁ ଚେଷ୍ଟା କରିବି, ଯାହା ଗ୍ଲୋବାଲ ସାଉଥର ସମସ୍ତ ଦେଶ ପାଇଁ ଗୁରୁତ୍ୱପୂର୍ଣ୍ଣ ।
ଆମେ ସମସ୍ତେ ଦକ୍ଷିଣ-ଦକ୍ଷିଣ ସହଯୋଗର ଗୁରୁତ୍ୱ ଓ ସାମୂହିକ ଭାବେ ବୈଶିକ ଏଜେଣ୍ଡା ପ୍ରସ୍ତୁତ ପାଇଁ ସହମତ ।
ସ୍ୱାସ୍ଥ୍ୟ କ୍ଷେତ୍ରରେ, ପାରମ୍ପରିକ ଚିକିତ୍ସାକୁ ପ୍ରୋତ୍ସାହନ, ସ୍ୱାସ୍ଥ୍ୟ ସେବା ପାଇଁ ଆଞ୍ଚଳିକ ହବ ବିକଶିତ କରିବା ଓ ସ୍ୱାସ୍ଥ୍ୟ ପେଶାଦାରଙ୍କ ଗତିଶୀଳତାକୁ ଉନ୍ନତ କରିବା ପାଇଁ ଗୁରତ୍ୱ ପ୍ରଦାନ କରୁଛି । ଆମେ ଡିଜିଟାଲ ସ୍ୱାସ୍ଥ୍ୟ ସମାଧାନ ତ୍ୱରିତ ଲାଗୁ କରିବାର ଦକ୍ଷତା ପ୍ରତି ମଧ୍ୟ ସଚେତନ ରହିଛୁ ।
ଶିକ୍ଷା କ୍ଷେତ୍ରରେ ଆମେ ଧନ୍ଦାମୂଳକ ତାଲିମର ସର୍ବୋତ୍ତମ ପ୍ରଥା ସମସ୍ତଙ୍କ ସହ ବାଣ୍ଟି ଏବଂ ଦୂରନିରନ୍ତର ଶିକ୍ଷା ବିଶେଷ କରି ଦୁର୍ଗମ ଅଞ୍ଚଳରେ ପ୍ରଯୁକ୍ତି ବ୍ୟବହାର ଦ୍ୱାରା ଲାଭାନ୍ୱିତ ହୋଇପାରିବା ।
ବ୍ୟାଙ୍କିଂ ଓ ଆର୍ଥିକ କ୍ଷେତ୍ରରେ ଡିଜିଟାଲ ଜନସାମଗ୍ରୀର ମୁତୟନ ଦ୍ୱାରା ବିକାଶଶୀଳ ଦେଶରେ ଆର୍ଥିକ ଅନ୍ତର୍ଭୁକ୍ତି ବୃଦ୍ଧି ବ୍ୟାପକ ଓ ତୀବ୍ର ହୋଇପାରିବ । ଭାରତର ନିଜସ୍ୱ ଅଭିଜ୍ଞତା ଏହା ପ୍ରଦର୍ଶନ କରିଛି ।
ଆମେ ସମସ୍ତେ ଯୋଗାଯୋଗ ଭିତ୍ତିଭୂମିରେ ନିବେଶର ଗୁରୁତ୍ୱ ସମ୍ପର୍କରେ ଏକମତ । ବିଶ୍ୱ ଯୋଗାଣ ଶୃଙ୍ଖଳରେ ବିବିଧତା ଆଣିବା ଓ ବିକାଶଶୀଳ ଦେଶଗୁଡିକୁ ଏହି ମୂଲ୍ୟ ଶୃଙ୍ଖଳରେ ଯୋଡିବାର ଉପାୟ ସନ୍ଧାନର ଆବଶ୍ୟକତା ରହିଛି ।
ବିକାଶଶୀଳ ଦେଶଗୁଡିକ ସହମତ ଯେ, ବିକଶିତ ବିଶ୍ୱ ଜଳବାୟୁ, ବିତ୍ତ ଓ ପ୍ରଯୁକ୍ତି ସମ୍ପର୍କରେ ନିଜ ଦାୟିତ୍ୱ ପୂରଣ କରିନାହାନ୍ତି ।
ଉତ୍ପାଦନ କ୍ଷେତ୍ରରେ ଉତ୍ସର୍ଜନ ନିୟନ୍ତ୍ରଣ ବ୍ୟତୀତ ୟୁଜ ଆଣ୍ଡ ଥ୍ରୋ ଉପଯୋଗ ଠାରୁ ଦୂରେଇ ଅଧିକ ପରିବେଶ ଅନୁକୂଳ ଦୀର୍ଘସ୍ଥାୟୀ ଜୀବନଶୈଳୀ ଆଡକୁ ଆଗେଇବା ପାଇଁ ଆମେ ସମସ୍ତେ ସହମତ ।
ଭାରତର ପରିବେଶ ପାଇଁ ଜୀବନଶୈଳୀ ବା ଲାଇଫ ଉପକ୍ରମର ସାରାଂଶ- ବିବେକାନୁମୋଦିତ ଉପଯୋଗ ଓ ବୃତ୍ତାକାର ଅର୍ଥନୀତି ଉପରେ ପର୍ଯ୍ୟବେସିତ ।
ମହାମହିମ,
ବିଶାଳ ଗ୍ଲୋବାଲ ସାଉଥ ଦ୍ୱାରା ବଣ୍ଟା ଯାଇଥିବା ସମସ୍ତ ବିଚାର ଭାରତକୁ ଜି ୨୦ ଏଜେଣ୍ଡାର ରୂପରେଖ ପ୍ରସ୍ତୁତ କରିବା ସହ ଆପଣମାନଙ୍କ ଦେଶ ସହିତ ନିଜସ୍ୱ ବିକାଶ ଭାଗିଦାରୀ ପାଇଁ ପ୍ରେରିତ କରିବ ।
ପୁଣିଥରେ, ମୁଁ ଭଏସ ଅଫ ଗ୍ଲୋବାଲ ସାଉଥ ସମ୍ମେଳନର ଆଜିର ଉଦଯାପନୀ ଅଧିବେଶନରେ ଆପଣମାନଙ୍କ ଉପସ୍ଥିତି ପାଇଁ ଧନ୍ୟବାଦ ପ୍ରଦାନ କରୁଛି ।
ଧନ୍ୟବାଦ, ଧନ୍ୟବାଦ ।
SR
(